Apple Watch 4 får større skærm og bedre batteri

Knapt er det seneste Apple-event overstået førend nye rygter opstår. Således hævder analysefirmaet KGI Securities at vide, at Apple Watch 4 får en 15 procent større skærm end forgængerne – og et batteri med højere kapacitet, så uret ikke skal oplades så ofte.

I december fortalte Bloomberg desuden, at fjerde generation af Apple Watch vil være udstyret med EKG, så du selv vil kunne lave et elektrokardiogram, der er en kortlægning af hjertets spændingsforskelle.

Den seneste inkarnation af Apple Watch blev lanceret i september sidste år og var et stort skridt fremad, med både eSIM-understøttelse og GymKit-opdatering, der betyder, at det uret kan tale trådløst med (kompatible) maskiner i træningscenteret.

Konkurrence

Der er sandsynligvis behov for, at der sker endnu et stort skridt. Google maser på med sit Wear OS (tidligere Android Wear, red.) og Fitbit sender ofte nye og mere avancerede modeller på markedet – senest Ionic og Versa.

Samtidig opleves der vækst i salget af de såkaldte hybrid-smartwatches, der er et analoge ur med trykfølsom skærm og intelligente funktioner. Markedet forventer at halvdelen af alle solgte smartwatches i 2022 vil være hybrider, viser tal fra Juniper Research.

Apple Watch 4 får større skærm og bedre batteri